Cum ar fi să înveți un an de acasă? Cambridge anunță că mută cursurile pe internet până în 2021.
Cambridge este prima mare instituţie de învăţământ care mută anul universitar 2020-2021, în online. Nenumărate universităţi din lume au fost nevoite să închidă campusurile, ca măsură de distanţare socială. "Probabil, cel mai dificil ar fi pentru studenţii din anul IV, care au de pregătit şi proiectul de diplomă" Prof.dr.ing. Ilie Filip.
Ai putea să faci facultatea online, un an întreg? Cambridge anunţă că va ţine cursurile online, până în 2021. Ştefan, student Ingineria Mediului, nu este convins că ar fi o variantă bună."Nu cred că ar fi un lucru atât de benefic nici pentru studenţi, având în vedere laboratoarele la care ar trebui să luăm contact cu materialele prezentate. Teste, examene, colocvii le putem lua, dar când suntem nevoiţi să aplicăm ceea ce am învăţat, cum o să fie?", spune Stefan, student la Ingineria Mediului.Ştefan consideră că performanţa studenţilor nu ar scădea, ba din contră."Am observat că majoritatea au crescut în medie, s-au folosit probabil şi alte mijloace de informare în timpul testelor", a explica studentul.Unii profesori consideră că un an universitar online, la noi în ţară, ar fi complicat."Discrepanţele dintre centrele universitare mari şi cele mai mici, se vor adânci. Mijloacele IT sunt insuficiente pentru studenţii noştri. Implicaţiile asupra studenţilor, pot fi negative iar performanţa poate scădea. În plus, sunt activităţi practice, experimentale ce nu pot fi făcute virtual", spune Prof.dr.ing. Ilie Filip.Numărul studenţilor înscrişi în învătământul superior de licenţă, este într-o continuă scădere, conform statisticilor publicate de Ministerul Educaţiei şi Cercetării.